Kuink’ osaat, armas, sanoa
Kuink’ osaat, armas, sanoa
 Kyllälti suuta suonees,
 Ikäänkuin et sais janoa,
 Kun kerran tiedät juonees.

 Ikäänkuin Eros sokea
 Ois mikään vauhko orja
 Ja karkais, kun saa kokea,
 Kuink’ uumesi on norja,

 Oi, jospa oivaltaisit vaan
 Tän sydämmeni laidan
 Ja kivut, niin et varmaankaan
 Sois suus noin olla saidan;

 Tuon tuosta mulle juottaisit
 Huuliltas lääkett’ oivaa,
 Ja potilaalle tuottaisit
 Näin edes hetken hoivaa.